Rovartani Lapok 



III. kötet. 1886. június. 6. füzet. 



A magyarországi farontó darázsok. 



V. 

 II. A csápok végeik felé többé-kevésbbé vastagodnak {Cephus 



Auct.). 



4. Cephus idolon Rossi. 



Fekete, fényes, pelyhes fekete szőrű ; csápjai 22 izülékfíek, 

 végeiken vastagabbak, feketék, az utolsó izülék sárgás; a szájvédő 

 sárga, alul fekete szegélyű ; a hátsó lábszárak közepén alul csak 

 egy tövis van ; szárnyai átlátszók, ereik feketék, a bordaér és a 

 szárny jegye világos sárgák. 



A nőstény: arcza, halántékai, belső szemkörei, állkapcsainak 

 töve, előmellkasának mindkét oldala szélesen, vállgüraői, egy folt 

 a szárnyak alatt és lábai nagyobbrészt narancssárgák ; összes csipői, 

 tomporai, két első pár czombjának töve és a hátsónak vége, 

 valamint a hátsó lábszárak és két hátulsó pár láb tarsusai feketék 

 vagy sötétbarnák ; potroha narancssárga, a két első és az 5-ik 

 szelvény fekete, ez utóbbi oldalain sárga, a 7-iken a mellső szél 

 közepén egy fekete folt van, a 8-ik fekete, a legvége sárga ; hasa 

 fekete. — Hossza 10—12 mill. 



A hím : arcza, belső szemkörei, állkapcsainak töve, vállgümői, 

 egy-egy folt a szárnyak alatt, csipői és lábai világos narancssárgák, 

 tomporai, a hátsó czombok és lábszárak töve és vége, valamint a 

 hátsó tarsusok feketék vagy sötétbarnák ; potroha világos narancs- 

 sárga, a két első szelvény, az 5, 7 és 8 ik fekete, az utóbbi négy, 

 hátsó szólén, többé-kevésbbé narancssárga ; hasa részben sárga. — 

 Hossza 10—12 mill. 



E szép déli faj hazája Portugália, Spanyol- és Olaszország, Szi- 

 cília, Kaukázus, Syria és Algir. Magyarországi példányunk nincsen 

 ugyan, de a bécsi cs. múzeumban láttam egyet, mely állítólag Dél- 

 Magyarországból származik, hol azt Kollár Vincze még 1820-ban 

 találta. 



9 



